CELEX: 32005D0747
Language: sl
Date: 2005-10-21 00:00:00
Title: 2005/747/ES: Odločba Komisije z dne 21. oktobra 2005 o spremembi Priloge k Direktivi Evropskega parlamenta in Sveta 2002/95/ES o omejevanju uporabe nekaterih nevarnih snovi v električni in elektronski opremi zaradi prilagoditve v zvezi s tehničnim napredkom (notificirano pod dokumentarno številko K(2005) 4054)   (Besedilo velja za EGP)

25.10.2005   
            
            
               SL
            
            
               Uradni list Evropske unije
            
            
               L 280/18
            
         
      ODLOČBA KOMISIJE
   
   z dne 21. oktobra 2005
   o spremembi Priloge k Direktivi Evropskega parlamenta in Sveta 2002/95/ES o omejevanju uporabe nekaterih nevarnih snovi v električni in elektronski opremi zaradi prilagoditve v zvezi s tehničnim napredkom
   (notificirano pod dokumentarno številko K(2005) 4054)
   (Besedilo velja za EGP)
   (2005/747/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2002/95/ES z dne 27. januarja 2003 o omejevanju uporabe nekaterih nevarnih snovi v električni in elektronski opremi (1), in zlasti člena 5(1)(b) Direktive,
   ob upoštevanju naslednjega:
   
               (1)
            
            
               Z Direktivo 2002/95/ES Komisija zahteva ovrednotenje določenih prepovedanih nevarnih snovi v skladu s členom 4(1) navedene direktive.
            
         
               (2)
            
            
               Določeni materiali in komponente, ki vsebujejo svinec in kadmij, naj se izvzamejo [ali naj se njihovo izvzetje nadaljuje] iz prepovedi, ker je uporaba teh nevarnih snovi v določenih materialih in komponentah še vedno nujna.
            
         
               (3)
            
            
               Dovoljene so nekatere omejene izjeme od prepovedi določenih materialov ali komponent s ciljem, da bi dosegli postopno izločitev nevarnih snovi v električni in elektronski opremi, pod pogojem, da je uporaba teh snovi v takih aplikacijah neizbežna.
            
         
               (4)
            
            
               V skladu s členom 5(1)(c) Direktive 2002/95/ES mora biti vsaka izjema, navedena v Prilogi, predmet presoje vsaj vsaka štiri leta ali štiri leta po tem, ko je določena postavka dodana na seznam, s ciljem, da se material in komponente električne in elektronske opreme zbrišejo s seznama, če je možna njihova odstranitev ali zamenjava zaradi sprememb v zasnovi, oz. če je zamenjava materialov in komponent, ki ne zahtevajo materialov in komponent iz člena 4(1) tehnično ali znanstveno mogoča, pod pogojem, da z zamenjavo povzročeni negativni vplivi na okolje, zdravstveno varnost in/ali varnost potrošnikov, ne presežejo možnih koristi za okolje, zdravstveno varnost in/ali varnost potrošnikov.
            
         
               (5)
            
            
               Direktivo 2002/95/ES je zato potrebno ustrezno spremeniti.
            
         
               (6)
            
            
               V skladu s členom 5(2) Direktive 2002/95/ES se je Komisija posvetovala s proizvajalci električne in elektronske opreme, reciklatorji, predelovalci odpadkov, okoljskimi organizacijami in združenji delojemalcev in potrošnikov ter je posredovala njihove pripombe Odboru, ki je bil ustanovljen skladno s členom 18 Direktive Sveta 75/442/EGS z dne 15. julija 1975 glede odpadkov (2), v nadaljnjem „Odbor“.
            
         
               (7)
            
            
               Ukrepi, predvideni s to odločbo, so v skladu z mnenjem Odbora.
            
         SPREJELA NASLEDNJO ODLOČBO:
   Člen 1
   Priloga k Direktivi 2002/95/ES se spremeni, kakor je navedeno v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 21. oktobra 2005
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 37, 13.2.2003, str. 19. Direktiva, kakor je bila spremenjena z Odločbo Komisije 2005/717/ES (UL L 271, 15.10.2005, str. 48).
   
      (2)  UL L 194, 25.7.1975, str. 39. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      PRILOGA
      Priloga k Direktivi 2002/95/ES se dopolni, kot sledi:
      
                  1.
               
               
                  Točka 7 se zamenja z naslednjim:
                  
                              „7.
                           
                           
                              
                                          —
                                       
                                       
                                          svinec pri spajkah z visokimi temperaturami taljenja (npr. v svinčenih zlitinah, ki po teži vsebujejo 85 % ali več svinca),
                                       
                                    
                                          —
                                       
                                       
                                          svinec v spajkah za strežnike, pomnilnike in sisteme pomnilniških polj, omrežno infrastrukturno opremo za komutacijo, signalizacijo in prenos kot tudi za vodenje telekomunikacijskih omrežij,
                                       
                                    
                                          —
                                       
                                       
                                          svinec v keramičnih delih za elektroniko (npr. piezoelektrični elementi).“
                                       
                                    
                        
            
                  2.
               
               
                  Točka 8 se nadomesti z naslednjim:
                  
                              „8.
                           
                           
                              Kadmij in njegove zmesi za električne kontakte in kadmiranje, razen za uporabo, ki je prepovedana po Direktivi 91/338/EGS (1), ki spreminja Direktivo 76/769/EGS (2), ki se nanaša na omejitve na trgu in uporabo določenih nevarnih snovi in preparatov.
                           
                        
            
                  3.
               
               
                  Dodajo se naslednje točke:
                  
                              „11.
                           
                           
                              Svinec, uporabljen v ustreznih sistemih nožičnih konektorjev.
                           
                        
                              12.
                           
                           
                              Svinec kot prekrivni material za termično prevodne module za c-obroče.
                           
                        
                              13.
                           
                           
                              Svinec in kadmij v optičnem in filtrskem steklu.
                           
                        
                              14.
                           
                           
                              Svinec v spajkah, ki so sestavljene iz več kot dveh elementov za povezovanje med nožicami in ohišjem mikroprocesorjev z vsebnostjo svinca nad 80 % in manj kot 85 % teže.
                           
                        
                              15.
                           
                           
                              Svinec v spajkah za dokončanje važnih električnih povezav med polvodniško ploščico in nosilcem z integriranimi paketi vezja Flip Chip.“
                           
                        
            
         (1)  UL L 186, 12.7.1991, str. 59.
      
         (2)  UL L 262, 27.9.1976, str. 201.“